Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 47/15/5505	Liptovský Mikuláš, 9.2.2015
EEČ : 2-39-50-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Dňa 07. 09. 2014 okolo 12.50 hod. pri ceste II/584 pri Akadémii ozbrojených síl v smere do miestnej časti Liptovského Mikuláša do Demänovej, zastal so svojím motorovým vozidlom zn. XXXXX  tu pri prechádzajúcom bicyklistovi XXXXX, pričom došlo medzi nimi k slovnému konfliktu a následne XXXXX pristúpil k XXXXX, tohto strčil, v dôsledku čoho spadol na zem a keď sa postavil, niekoľkokrát ho udrel do oblasti tváre, čím mu spôsobil tržnú ranu ľavého ucha s obnažením chrupavky, odierku na pravom lakti, opuch pery a zlomenie zuba, čo ho obmedzovalo v obvyklom spôsobe života po dobu 9 dní, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Poverený príslušník OO PZ Liptovská Mikuláš uznesením XXXXX zo dňa 17. 01. 2015 vzniesol XXXXX obvinenie za prečin ublíženia na zdraví podľa § 156 ods. 1  Trestného zákona za skutok, ktorého sa mal dopustiť spôsobom popísaným vo výroku tohto uznesenia. 
	Obvinený XXXXX nebol v priebehu skráteného vyšetrovania vypočutý, pretože dňa 20. 12. 2014 zomrel. Súčasťou spisového materiálu je úmrtný list vystavený matričným úradom Mesta XXXXX, ktorý preukazuje túto skutočnosť. 
	Súčasťou spisového materiálu je zápisnica o podaní trestného oznámenia poškodeným XXXXX, v ktorej poškodený popisuje priebeh skutku. Zo zabezpečeného výpisu zo zdravotnej dokumentácie vyplýva, aké konkrétne zranenia utrpel XXXXX v dôsledku konania obvineného a akým spôsobom bol obmedzený v obvyklom spôsobe života a počas akej doby. 
	Súčasťou spisového materiálu je taktiež ambulantná správa, v ktorej poškodený popisuje priebeh incidentu. Zo zabezpečených listín vyplýva, že zranenia, ktoré utrpel XXXXX mechanizmom svojho vzniku zodpovedajú spôsobu vedenia útoku, ktorý viedol XXXXX, teda úderov päsťou a pádu na zem. 
	Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9. 
	Podľa § 9 ods. 1 písm. d/ Tr. poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	Vykonaným dokazovaním bolo jednoznačne preukázané, že obvinený XXXXX fyzicky napadol XXXXX, tak ako je toto vyjadrené v skutku.
	Listinným dôkazom, a to úmrtným listom vystaveným na meno XXXXX je jednoznačne preukázané, že obvinený zomrel a z tohto dôvodu, preto už v začatom trestnom stíhaní nie je možné pokračovať, a toto musí byť zastavené. 
	Vzhľadom na vyššie uvedené som preto rozhodol tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marian Vagač
prokurátor